7. ΒΑΣΙΛΙΚΟΝ ΔΙΑΤΑΓΜΑ της 6/7 Οκτ. 1950 Περί καθορισμού χρονικών ορίων και τρόπου καθ’ ον τα συμφώνως τω Α.Ν. 860/1949 δηλούμενα περιουσιακά στοιχεία θα συμβάλωσιν εις την ανόρθωσιν της Ελληνικής Οικονομίας. Έχοντες υπ’ όψη το άρθρ. 6 του υπ’ αριθ. 860/1949 Α. Νόμου «περί δηλώσεως Ελληνικών περιουσιών αλλοδαπής και των όρων συμβολής των εις την ανόρθωσιν της Ελληνικής Οικονομίας», την από 11 Μαΐου 1950 γνώμην της κατά το άρθρ. 7 του ειρημένου Α. Νόμου επιτροπής, ως και την υπ’ αριθ. 383/27.7.50 γνώμην του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-Η εισαγωγή εις την χώραν προς ανόρθωσιν της Ελληνικής Οικονομίας, του δια του από 28 Φεβρ./2 Μαρτ. 1950 Β.Δ/τος καθορισθέντος ποσοστού συναλλάγματος δέον να πραγματοποιηθή το βραδύτερον μέχρι της 31ης Δεκ. 1950. Άρθρ.2.-«Ως εμπορεύματα χρήσιμα δια την ανόρθωσιν της Ελληνικής Οικονομίας, δυνάμενα να εισαχθώσιν εις την Χώραν, υπό των ιδίων των δηλωσάντων, θεωρούνται τα αναγραφόμενα εις το πρώτον μέρος του πίνακος Β2 της υπ’ αριθ. 39902 από 28 Φεβρ. 1950 αποφάσεως (φύλλον Εφημερίδος Κυβερνήσεως υπ’ αριθ. 48/16.3.50 τεύχος Β) του παρά τω Υπουργείω της Εθνικής Οικονομίας Συμβουλίου Εξωτερικού Εμπορικού». Η εντός « » παράγραφος αντικατεστάθη ως άνω δια του Β.Δ. 27/27 Δεκ. 1950. Οι εκ των υποχρέων επιλέξαντες ως τρόπον συμβολής εις την ανόρθωσιν της Ελληνικής Οικονομίας την εισαγωγήν εμπορευμάτων, μηχανημάτων ή άλλων ειδών δεν δύνανται καθ’ οιονδήποτε τρόπον να μεταβιβάσωσι το εισαγωγικόν των δικαίωμα. Σελ. 66 Άρθρ.3.-1.Αι σχετικαί άδειαι εισαγωγής εμπορευμάτων θα εκδίδωνται μόνον παρά του Κεντρικού Καταστήματος της Τραπέζης της Ελλάδος, συμφώνως προς τα επί τούτω καθοριζόμενα δια της υπ’ αριθ. 39902/28.2.50 ως άνω αποφάσεως του Συμβουλίου Εξωτερικού Εμπορίου, θα αναφέρηται δε ρητώς επ’ αυτών ότι εκδίδονται εις εφαρμογήν των διατάξεων του υπ’ αριθ. 860/1940 Α. Νόμου. 2.Ειδικώς προκειμένου περί μηχανημάτων ή άλλων ειδών, η σχετική άδεια εισαγωγής θα εκδίδεται παρά του Υπουργείου της Εθνικής Οικονομίας, βάσει βεβαιώσεως της Τραπέζης τα Ελλάδος περί του εισαχθέντος ποσού συναλλάγματος εκ των δηλωθέντων περιουσιακών στοιχείων. Άρθρ.4.-Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 